Wa nu min vrǒwe (Mit originalen Lettern)
Wa nu min vrǒwe·
wa mag man ſchǒwe·
der ſchoͤnen glantz·
wa nu ir lachen·
wa kan ſi machen·
vil froͤide ganz·
wa lieplich ſtunde·
der denk ich doch mir·
wa al min wunne·
wa h̾zen ſvnne·
alles an ir·

Si iſt trut genēnet·
ſi iſt trut erkennet·
tar ich des iehen·
trut gar an ende·
trut froͤide ſende·
la trúwe ſehen·
trut liebe reine·
ich wúnſch iemer din·
trut ich dich meine·
trut gar alleine·
des h̾zen min·

Si kan mich twingen·
ich můs ir ſingē·
dur liebe vil·
Si kan můt ſteigen·
ich bin ir eigen·
ob ſi das wil·
ia enwirdet niemer
ſo gar ſelig wip·
ſi wendet kumber·
ich wúnſch ir tumb̾
min ſelbes lib·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse